Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1794

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben független — aláírások és gyakorlati jegyek megszerzéséből, vizsgák letételéből, szakdolgozat elkészítéséből, valamint záróvizsgából tevődik össze. 6.1. A szakdolgozat Az elméleti és gyakorlati képzést követően a hallgatóknak szakdolgozatot kell készíteni a választott szakterületnek megfelelő témában. A szakdolgozat olyan önálló tervezési feladat vagy tanulmány, amely igazolja a hallgató képességét önálló irodalomkutatásra, az elsajátított ismeretanyag gyakorlati alkalmazására, önálló szakmai munka elvégzésére. A szakdolgozat készítését intézeti és ipari konzulensek segítik. A szakdolgozatot független ipari szakember bírálja. 6.2. A záróvizsga 6.2.1. A záróvizsgára bocsátás feltétele A tantervben előírt követelmények teljesítése, különösen: — a tantervben rögzített számú gyakorlati jegy, beszámoló, min. 8 kollokvium stb. — a bíráló által elfogadott szakdolgozat. 6.2.2. A záróvizsga részei: — szóbeli vizsga az intézményi tanterv által meghatározott tantárgyakból, — a szakdolgozat megvédése. 6.2.3. A záróvizsga eredménye A vizsgáztató bizottság által a szakdolgozatra, annak megvédése eredményeként adott érdemjegy és a szóbeli vizsgákra adott érdemjegyek számtani középértékének átlaga. VILÁGÍTÁSTECHNIKAI SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes